सभी इंसान को पूरी तरह स्वस्थ रहने के लिए दिन में कम से कम 8-10 गिलास पानी पीना बहुत आवश्यक होता है लेकिन तांबे के बर्तन में रखा पानी पीने से शरीर को बहुत ज्यादा फायदे होते हैं। इससे शरीर के जहरीले तत्व पूरी तरह बाहर निकल जाते हैं और पेट की कई सारी समस्याएं दूर हो जाती हैं। आइए जानिए तांबे के बर्तन में रखा पानी पीने के सभी लाभ
पेट की समस्या
तांबे के बर्तन में रात भर पानी रखें और सुुबह खाली पेट पीने से पेट साफ होता है। इसमें रखे पानी को शुद्ध माना जाता है जो 'डायरिया' और पेट की अन्य बीमारियों को पैदा होने से पूरी तरह रोकता है। इसके अलावा यह पाचन क्रिया को भी सही ढंग से काम करने में भी बहुत मदद करता है।
थायराइड
शरीर में 'थायरेक्सीन हार्मोन' के असुंतलन के कारण थायराइड की गंभीर बीमारी हो जाती है। इस समस्या में कई लोगों का वजन बहुत कम हो जाता है और किसी का जरूरत से ज्यादा बढ़ जाता है। इसके लिए तांबे के बर्तन में रखा पानी पीएं जिससे यह बीमारी पूरी तरह 'कंट्रोल' में रहती है।
गठिया
हड्डियों के कमजोर होने की वजह से कई लोगों को गठिया और जो़ड़ों में दर्द की समस्या हो जाती है। ऐसे में तांबे के बर्तन में रखा पानी पीने से फायदा होता है। इसमें ऐसे गुण होते हैं जो शरीर में 'यूरिक एसिड' को कम करते हैं जिससे जो़ड़ों के दर्द से राहत मिलती है।
खून की कमी
शरीर में खून की कमी के कारण कई महिलाओं को एनीमिया की समस्या हो जाती है। शरीर में 'कॉपर' जैसे पोषक तत्व की कमी हो जाने पर ये समस्या होती है। इसके लिए तांबे के बर्तन में रखा पानी पीने से फायदा होता है। इससे शरीर में 'कॉपर' की कमी दूर होती है।
कैंसर
तांबे के बर्तन में 'एंटीऑक्सीडैंट' गुण होते हैं जो कैंसर जैसी गंभीर बीमारी से लड़ने में शरीर की मदद करते हैं।
लीवर
इस बर्तन में रखा पानी पीने से शरीर की अंदरूनी सफाई होती है जिससे लीवर और किडनी स्वस्थ रहती है।
वजन घटाना
मोटापा आजकल की आम समस्या है। ऐसे में व्यक्ति को 'एक्सरसाइज' के साथ तांबे के बर्तन में रखा पानी भी पीना चाहिए।इससे शरीर का 'एक्स्ट्रा फैट' कम होता है।
'हैल्दी हार्ट'
स्वस्थ दिल के लिए 'ब्लड सर्कुलेशन' का ठीक से काम करना बहुत जरूरी होता है। इसके लिए तांंबे के बर्तन में रखा पानी पीएं जिससे शरीर का कोलेस्ट्रोल 'कंट्रोल' में रहता है और दिल की बीमारियां नहीं होती।